รัฐบาลไทย-ข่าวทำเนียบรัฐบาล-รมช.ศธ."พล.อ.สุรเชษฐ์ ชัยวงศ์" มอบแนวทางการจัดทำแผนบูรณาการด้านการศึกษาระดับภาค (ภาคตะวันออกเฉียงเหนือ) ของกระทรวงศึกษาธิการ
วันศุกร์ที่ 10 พฤศจิกายน 2560
รมช.ศธ."พล.อ.สุรเชษฐ์ ชัยวงศ์" มอบแนวทางการจัดทําแผนบูรณาการด้านการศึกษาระดับภาค (ภาคตะวันออกเฉียงเหนือ) ของกระทรวงศึกษาธิการ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ มอบนโยบายในการประชุมปฏิบัติการจัดทําแผนบูรณาการด้านการศึกษาระดับภาค (ภาคตะวันออกเฉียงเหนือ) ของกระทรวงศึกษาธิการ
กระทรวงศึกษาธิการ โดยสํานักงานปลัดกระทรวงศึกษาธิการ จัดประชุมปฏิบัติการจัดทําแผนบูรณาการด้านการศึกษาระดับภาค (ภาคตะวันออกเฉียงเหนือ) ของกระทรวงศึกษาธิการ ที่อุดรธานี เพื่อเป็นแนวทางการดําเนินงานการขับเคลื่อนแผนบูรณาการด้านการศึกษาของภาค ปีงบประมาณ2561-2562ให้สอดคล้องกับยุทธศาสตร์ชาติ20ปียุทธศาสตร์การพัฒนาภาค เมือง และพื้นที่เศรษฐกิจ ตามแผนพัฒนาเศรษฐกิจและสังคมแห่งชาติ ฉบับที่12(พ.ศ.2560-2564) และประยุกต์ใช้ในการขับเคลื่อนงานด้านการศึกษาให้สามารถตอบสนองต่อมิติของการพัฒนาประเทศ ทั้งในมิติความมั่นคง มิติทางเศรษฐกิจ มิติทางสังคม และมิติด้านสิ่งแวดล้อม
เมื่อวันพฤหัสบดีที่9พฤศจิกายน2560ณ โรงแรมนภาลัย อําเภอเมืองอุดรธานีจังหวัดอุดรธานี, พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ มอบนโยบายในการประชุมปฏิบัติการจัดทําแผนบูรณาการด้านการศึกษาระดับภาค (ภาคตะวันออกเฉียงเหนือ) ของกระทรวงศึกษาธิการ
● เผยความจําเป็นการจัดทําแผนบูรณาการด้านการศึกษาระดับภาค มาจากการวางแผนในระดับพื้นที่พิเศษ ก่อนที่จะขยายออกไปในทุกภูมิภาค
พล.อ.สุรเชษฐ์ ชัยวงศ์กล่าวว่า การประชุมในครั้งนี้ถือเป็นอีกหนึ่งความก้าวหน้าของกระทรวงศึกษาธิการ (ศธ.) ในการวางแผนการจัดทําแผนบูรณาการด้านการศึกษาในระดับพื้นที่ต่าง ๆ ของประเทศ ซึ่งตลอดระยะเวลา3ปีเศษที่ผ่านมาของรัฐบาลชุดนี้ ตนได้รับมอบหมายให้รับผิดชอบการวางแผนขับเคลื่อนจัดการศึกษาในพื้นที่ต่าง ๆ ของประเทศให้เกิดผลในทางปฏิบัติของการพัฒนาคุณภาพการศึกษาโดยเฉพาะพื้นที่พิเศษซึ่งหมายถึงพื้นที่จังหวัดชายแดน27จังหวัด, พื้นที่5จังหวัดชายแดนภาคใต้, เขตเศรษฐกิจพิเศษชายแดนรอบประเทศ 10 พื้นที่, การพัฒนา3เมืองต้นแบบสามเหลี่ยม มั่นคง มั่งคั่ง ยั่งยืน ในพื้นที่จังหวัดชายแดนภาคใต้ รวมทั้งการพัฒนาพื้นที่พิเศษภาคตะวันออก (EEC) ใน3จังหวัดภาคตะวันออก
ทั้งนี้เมื่อวันที่24กันยายนที่ผ่านมา ศธ.ได้จัดให้มีการประชุมเพื่อทบทวนการจัดทําแผนบูรณาการจัดการศึกษาในพื้นที่พิเศษต่าง ๆ ดังกล่าวให้เกิดผลในทางปฏิบัติของการพัฒนาคุณภาพการศึกษา ที่ จ.ชลบุรีโดยเชิญนายกรัฐมนตรีมอบนโยบาย โดยที่ประชุมได้มีข้อสรุปให้มีการขยายผลการทํางานการวางแผนการศึกษาในพื้นที่พิเศษออกไปในระดับทุกภูมิภาคของประเทศ ซึ่งต่อมาเป็นความสอดคล้องกับการทํางานของรัฐบาลที่ได้แบ่งการทํางานในระดับภาคของประเทศออกเป็น6ภาค ได้แก่ ภาคเหนือ ภาคกลาง ภาคตะวันออก ภาคตะวันออกเฉียงเหนือ ภาคใต้ และภาคใต้ชายแดน อีกด้วย
ดังนั้น ศธ.จึงได้นํามาวางแผนต่อเนื่อง เพื่อขยายผลให้เป็นแผนยุทธศาสตร์ระดับภาคพร้อมได้มีการชี้แจงแนวทางการดําเนินงานการขับเคลื่อนแผนบูรณาการด้านการศึกษาระดับภาคไปแล้วเมื่อวันที่ 18-20ตุลาคมที่ผ่านมา ที่ จ.เชียงราย ซึ่งคณะทํางานของ ศธ. โดยสํานักนโยบายและยุทธศาสตร์ สป. จะได้หมุนเวียนดําเนินการจัดทําแผนระดับภาค ตามวงรอบที่1จํานวน6ภาคโดยเริ่มต้นภาคตะวันออกเฉียงเหนือ ที่ จ.อุดรธานี เป็นจุดแรก
● แผนยุทธศาสตร์ภาคตะวันออกเฉียงเหนือ เน้น "หลุดพ้นจากความยากจน สู่เป้าหมายการพึ่งตนเอง"
สําหรับแผนพัฒนาพื้นที่ในภาคตะวันออกเฉียงเหนือ ประกอบด้วย20จังหวัด โดยมีสํานักงานศึกษาธิการภาค (ศธภ.) ที่เกี่ยวข้อง5ภาคคือ ศธภ.10-14ที่จะต้องดําเนินการให้สอดคล้องกับยุทธศาสตร์การจัดสรรงบประมาณเพื่อการพัฒนาพื้นที่ระดับภาค ประจําปีงบประมาณ พ.ศ.2562ของสํานักงบประมาณโดยมีทั้ง "จุดเน้นการศึกษากับการพัฒนาภาค" ทั้งมิติบูรณาการ (Agenda) และมิติกระทรวง/หน่วยงาน (Function) และ "จุดเน้นการศึกษาที่ส่งเสริมสนับสนุนการพัฒนาภาค" คือ มิติพื้นที่ (Area)
ซึ่งทั้ง6ภาคดังกล่าวจะมีแนวทางพัฒนาที่แตกต่างกันออกไปโดยการจัดทําแผนบูรณาการด้านการศึกษาระดับภาคตะวันออกเฉียงเหนือ จะเน้นตามเป้าหมายระดับภาคคือ"หลุดพ้นจากความยากจน สู่เป้าหมายการพึ่งตนเอง"
นอกจากนี้ จะเป็นแนวทางการดําเนินงานการขับเคลื่อนแผนบูรณาการด้านการศึกษาของภาค ปีงบประมาณ2561-2562ให้สอดคล้องกับยุทธศาสตร์ชาติ20ปี ยุทธศาสตร์การพัฒนาภาค เมือง และพื้นที่เศรษฐกิจ ตามแผนพัฒนาเศรษฐกิจและสังคมแห่งชาติ ฉบับที่12(พ.ศ.2560-2564) และประยุกต์ใช้ในการขับเคลื่อนงานด้านการศึกษาให้สามารถตอบสนองต่อมิติของการพัฒนาประเทศ ทั้งในมิติความมั่นคง มิติทางเศรษฐกิจ มิติทางสังคม และมิติด้านสิ่งแวดล้อม
● แนะการทํางาน หากเราเริ่มต้นที่ดี เท่ากับงานสําเร็จไปแล้วครึ่งหนึ่ง
พล.อ.สุรเชษฐ์ กล่าวด้วยว่า ในการทํางานใด ๆ หากเราเริ่มต้นที่ดี เท่ากับงานสําเร็จไปแล้วครึ่งหนึ่งเพราะฉะนั้น การวางแผนที่ดีร่วมกันในครั้งนี้ ก็ถือเป็นการวางแผนขั้นต้นที่จะนําไปสู่ความสมบูรณ์ต่อไป โดยเฉพาะอย่างยิ่ง สิ่งที่ ศธ.เน้นเป็นอย่างมากในการวางแผนจัดการศึกษาคือการที่ผู้เรียนมีอาชีพมีงานทําโดยทุกหน่วยงานล้วนมีความสําคัญ โดยเฉพาะอย่างยิ่ง กศน.และอาชีวศึกษา จะยิ่งมีผลต่อการขับเคลื่อนในเรื่องนี้เป็นอย่างมาก
● ให้เน้นหลีกเลี่ยงก่อสร้างอาคารใหม่ ใช้ปรับปรุงอาคารเก่าๆ แทน
โอกาสนี้พล.อ.สุรเชษฐ์ได้ฝากแนวทางการทํางานและบริหารจัดการศึกษา ด้านการก่อสร้างอาคารหรือสิ่งก่อสร้างใหม่ขอให้คํานึงถึงความจําเป็นจริง ๆ เท่านั้น เพราะหากเราพิจารณาอาคารเก่า ๆ ที่ว่างอยู่ ยังคงสามารถไปปรับปรุงพัฒนาให้ดีขึ้นได้ ดังเช่นศูนย์ประสานงานการผลิตและพัฒนากําลังคนอาชีวศึกษาเขตพัฒนาพิเศษภาคตะวันออก ที่ จ.ชลบุรี หรือศูนย์พัฒนาบุคลากรจังหวัดชายแดนภาคใต้ ตั้งอยู่ในพื้นที่สถาบันพัฒนาการศึกษานอกระบบและการศึกษาตามอัธยาศัย (กศน.) ภาคใต้ จ.สงขลา ก็ได้นําอาคารเก่ามาปรับปรุงพัฒนาแทน เพื่อประหยัดงบประมาณและใช้ทรัพยากรที่มีอยู่ให้เกิดความคุ้มค่าให้มากที่สุด
●ย้ําเจตนารมณ์ของนายกฯ ต้องการสร้างการพัฒนาผู้นําเพื่อการเปลี่ยนแปลง(Transformational Leadership)
นอกจากนี้ ฝากให้ที่ประชุมได้ร่วมกันรณรงค์สร้างการพัฒนาผู้นําเพื่อการเปลี่ยนแปลงให้เกิดขึ้น (Transformational Leadership) ซึ่งเป็นเจตนารมณ์ของ พล.อ.ประยุทธ์ จันทร์โอชา นายกรัฐมนตรี ที่กล่าวในการประชุมคณะรัฐมนตรี เพื่อต้องการให้สิ่งเหล่านี้เกิดขึ้นในการพัฒนาบุคลากรทุกกระทรวง
ตัวอย่างที่ผ่านมา ซึ่ง ศธ.ได้นําเจตนารมณ์ดังกล่าวมาทํางานโดยเร็วเช่น กรณีการประชุมผู้บริหาร กศน.ทั่วประเทศ เมื่อเร็ว ๆ นี้ ได้ฝากการบ้านให้ผู้บริหาร กศน.จังหวัด/กศน.อําเภอทั่วประเทศ ช่วยขบคิดและหาคําตอบ3เรื่องที่สําคัญ คือ1) ขอทราบข้อคิดเห็นในการพัฒนาภาวะผู้นําการเปลี่ยนแปลง (Transformational Leadership) ให้เกิดขึ้นต่อตนเองได้อย่างไร2) แนวคิดในการเปลี่ยนแปลง ปฏิรูป ก้าวหน้า พัฒนา อย่างยั่งยืน กับบทบาทหน้าที่ที่รับผิดชอบปัจจุบัน3) ปัญหาและอุปสรรคการทํางานตามข้อ2มีอย่างไร จะแก้ไขได้อย่างไร และข้อเสนอแนะการดําเนินงานของ กศน.
ซึ่งทุกคําตอบดังกล่าว ตนและทีมงานได้นํามาประเมินและวิเคราะห์ เพื่อให้การบ้านดังกล่าวที่ฝากไปช่วยกันขบคิดนั้น เกิดผลต่อการเปลี่ยนแปลงตามเจตนารมณ์ของนายกรัฐมนตรีต่อไปด้วย
● สร้างการรับรู้ความเข้าใจให้เกิดขึ้นภายใน ภายนอกหน่วยงาน และประชาชน
พล.อ.สุรเชษฐ์ กล่าวด้วยว่าการสร้างการรับรู้ความเข้าใจให้เกิดขึ้น เป็นสิ่งที่รัฐบาลและ ศธ. ได้เน้นย้ํามาโดยตลอดเช่นกัน เพื่อต้องการให้การสื่อสารการทํางานของ ศธ. ขยายผลไปยังบุคลากรทั้งภายในหน่วยงาน ภายนอกหน่วยงาน จนถึงการสร้างการรับรู้ความเข้าใจให้เกิดขึ้นต่อประชาชนให้มากที่สุด
● หลังวางแผนภาคในวงรอบที่1นี้แล้ว เตรียมทบทวนไปสู่วงรอบที่2ต้นปีหน้า
ทั้งนี้ หลังจากการทํางานวงรอบที่1เดือนพฤศจิกายน-ธันวาคม2560ทุกภาคเสร็จสิ้นแล้วก็จะมีการวางแผนการทํางานในวงรอบที่2ประมาณเดือนกุมภาพันธ์-มีนาคม2561เพื่อทบทวนการทํางานและการจัดทําแผนบูรณาการด้านการศึกษาระดับภาคที่ผ่านมาว่ามีความสําเร็จมากน้อยเพียงใด หรือหากในห้วงเวลานั้นมีอะไรเพิ่มเติมที่จะส่งผลให้เกิดเป็นแผนที่สมบูรณ์มากที่สุด ก็จะได้นํามาปรับปรุงเพิ่มเติม เพื่อนําไปปรับใช้ได้กับแผนยุทธศาสตร์ระดับจังหวัด และทุกหน่วยงานสามารถนําไปเป็นแนวทางในการจัดการศึกษาก่อนที่จะเปิดภาคเรียนปีการศึกษา2561อีกด้วย
อนึ่ง ในพิธีเปิดการประชุมครั้งนี้พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการได้เป็นประธานเปิดการประชุมเมื่อวันพุธที่ 8 พฤศจิกายน 2560โดยมีผู้บริหารองค์กรหลัก ศึกษาธิการภาค รองศึกษาธิการภาค ศึกษาธิการจังหวัด และผู้ที่เกี่ยวข้องในพื้นที่ภาคตะวันออกเฉียงเหนือเข้าร่วมกว่า 300 คน ซึ่งได้กล่าวตอนหนึ่งว่า ศธ.ได้ให้ความสําคัญกับสิ่งที่ทําให้เกิดการพัฒนาประเทศได้อย่างยั่งยืน ดังนั้นการดําเนินงานของ ศธ. จึงเน้นไปที่การดําเนินงานในมิติของการพัฒนาภาคและพื้นที่เศรษฐกิจ ให้กระจายตัวอย่างทั่วถึงตามนโยบายและทิศทางประเทศ โดยได้ขับเคลื่อนการทําแผนบูรณาการจัดการศึกษาให้เกิดผลในทางปฏิบัติ โดยเฉพาะพื้นที่พิเศษ เช่น จังหวัดชายแดนภาคใต้ที่มีปัญหาคุณภาพการศึกษา และปัญหาต่าง ๆ ที่ส่งผลให้เกิดความเหลื่อมล้ําในการพัฒนาคนด้วยการศึกษา ควบคู่ไปกับนโยบายการพัฒนาด้านเศรษฐกิจ เป็นต้น
ดังนั้น การจัดทําแผนบูรณาการด้านการศึกษา จึงต้องมีความสอดคล้องกับยุทธศาสตร์การพัฒนาพื้นที่ระดับภาค ซึ่งการประชุมครั้งนี้มีผลทําให้เกิดการแลกเปลี่ยนความคิดเห็นในการขับเคลื่อนแผนบูรณาการด้านการศึกษาระดับภาคไปสู่การปฏิบัติ เพื่อการพัฒนาพื้นที่ในระดับภูมิภาคให้เป็นรูปธรรมต่อไป
อิชยา กัปปา,อรพรรณ ฤทธิ์มั่น,บัลลังก์ โรหิตเสถียร:สรุป/รายงาน
กิตติกร แซ่หมู่, อรพรรณ ฤทธิ์มั่น:ถ่ายภาพ
กลุ่มประชาสัมพันธ์ สร. และกลุ่มสารนิเทศ สอ.สป.